laion/Wikipedia-Exotic huggingface dataset:
אנטון שמאס

אנטון שמאס (בערבית: أنطون شماس; נולד ב-8 בספטמבר 1950) הוא סופר, משורר, מתרגם ועורך ערבי ישראלי. אנטון שמאס נולד בכפר הערבי נוצרי פסוטה שבגליל המערבי. המשפחה עברה לחיפה כשהיה בן 12, ושם סיים את בית הספר התיכון. השלים את לימודיו באוניברסיטה העברית בירושלים. השתלם בספרות אנגלית, בתולדות האמנות ובספרות ערבית. בין השנים 1970–1976 ערך שמאס את הירחון הספרותי הערבי "אל-שרק" (המזרח). בירחון זה פרסם לראשונה את יצירותיו, מקור ותרגום. בשנת 1976 החל אנטון שמאס לעבוד כמפיק בחטיבת התוכניות בערבית בטלוויזיה הישראלית. בשנת 1987 יצא לארצות הברית ושם הוא ממשיך להתגורר. הוא מרצה לספרות השוואתית באוניברסיטת מישיגן באן ארבור. אנטון שמאס הוא תלת לשוני, ושולט היטב בשלוש הלשונות עברית, ערבית ואנגלית. שליטתו זו אפשרה לו לתרגם מלשון ללשון ולכתוב בלשונות אלו כלשונות מקור. ספרו של שמאס, "ערבסקות" (1986), תורגם גם לאנגלית, ספרדית, פורטוגזית, צרפתית גרמנית ואיטלקית. הוא נמנה בזמנו בין העורכים והמתרגמים של הוצאת אנדלוס, ששמה לה למטרה לתרגם ספרות ערבית מודרנית לעברית. כריכה קשה, שירים, הוצאת ספרית פועלים, 1974 שטח הפקר, שירים, הוצאת הקיבוץ המאוחד, 1979 ערבסקות, עם עובד, תל אביב, 1986 השקרן הכי גדול בעולם, סיפור עם ערבי, ציורים דודו גבע, כתר, ירושלים, 1982, 2011 אמיל חביבי, אח'טיה, עם עובד, 1988 אמיל חביבי, סראיא בת השד הרע, הקיבוץ המאוחד 1993 אמיל חביבי, האופסימיסט, מפרש 1984, הקיבוץ המאוחד 1995 טהא מוחמד עלי, שירים, הוצאת אנדלוס, 2006 כתבי אנטון שמאס בפרויקט בן-יהודה רשימת הפרסומים של אנטון שמאס, בקטלוג הספרייה הלאומית אנטון שמאס, באתר המכון לתרגום ספרות עברית (באנגלית) אנטון שמאס, בתוך: שמעון לב-ארי, "מדריך 100 שנה לתיאטרון העברי", באתר החוג לתיאטרון של אוניברסיטת תל אביב אנטון שמאס, דף שער בספרייה הלאומית אנטון שמאס, בלקסיקון הספרות העברית החדשה אנטון שמאס, ב"לקסיקון הספרות העברית החדשה" אנטון שמאס, ב"לקסיקון הקשרים לספרות ישראלית" שי גינזבורג, ‏ארון הספרים ושפת החסד ביצירת אנטון שמאס, מכאן י"ד, מרץ 2014, עמ' 263-239, עמ' 239–263 אנטון שמאס, דברים שכתב אנטון שמאס מארצות הברית לרגל צאת המהדורה החדשה של הספר, באתר הארץ, 26 במאי 2011 מיה סלע, אחרי 30 שנה: דרישת שלום מאנטון שמאס ודודו גבע, באתר הארץ, 26 במאי 2011 ערך זה הוא קצרמר בנושא ספרות ובנושא אישים. אתם מוזמנים לתרום לוויקיפדיה ולהרחיב אותו.
משפט בלוך-לנדאו

באנליזה מרוכבת, משפטי בלוך-לנדאו הם משפטים בדבר פונקציה הולומורפית f {\displaystyle f} בעיגול היחידה המקיימת | f ′ ( 0 ) | = 1 {\displaystyle |f'(0)|=1} . המשפט הוא אחד השלבים המרכזיים בהוכחת משפט פיקארד הקטן. הם נקראים על שמם של המתמטיקאים אנדרי בלוך ואדמונד לנדאו. משפט בלוך - תהי f {\displaystyle f} פונקציה הולומורפית בעיגול היחידה המקיימת | f ′ ( 0 ) | = 1 {\displaystyle |f'(0)|=1} . אזי קיים קבוע b > 0 {\displaystyle b>0} כך שהפונקציה הפיכה בכדור הפתוח ברדיוס b {\displaystyle b} . כלומר, קיימת פונקציה הולומורפית g {\displaystyle g} כך ש- g ∘ f {\displaystyle g\circ f} היא הזהות על כדור כנ"ל. הקבוע האופטימלי B {\displaystyle B} שמקיים את משפט בלוך נקרא קבוע בלוך, וערכו לא ידוע עד היום. בכל זאת, ידוע חסם לא רע - 0.4332 ≈ 3 4 + 2 × 10 − 4 ≤ B ≤ 3 − 1 2 ⋅ Γ ( 1 3 ) Γ ( 11 12 ) Γ ( 1 4 ) ≈ 0.4719 {\displaystyle 0.4332\approx {\frac {\sqrt {3}}{4}}+2\times 10^{-4}\leq B\leq {\sqrt {\frac {{\sqrt {3}}-1}{2}}}\cdot {\frac {\Gamma ({\frac {1}{3}})\Gamma ({\frac {11}{12}})}{\Gamma ({\frac {1}{4}})}}\approx 0.4719} . משפט לנדאו (לעיתים גם משפט בלוך-לנדאו) - תהי f {\displaystyle f} פונקציה הולומורפית בעיגול היחידה המקיימת | f ′ ( 0 ) | = 1 {\displaystyle |f'(0)|=1} . אזי תמונת f {\displaystyle f} מכילה כדור ברדיוס חיובי l > 0 {\displaystyle l>0} . הקבוע האופטימלי L {\displaystyle L} המקיים את משפט לנדאו נקרא קבוע לנדאו; ניתן להוכיח דיי בקלות כי L > 1 16 {\displaystyle L>{\frac {1}{16}}} , וטיעונים מסובכים יותר מראים כי 0.5 < L < 0.544 {\displaystyle 0.5<L<0.544} בערך. גם הערך של L {\displaystyle L} לא ידוע. המשפט נקרא על שמו של המתמטיקאי הצרפתי ג'ורג ואלירון. משפט זה הביא את בלוך להוכיח את המשפט בנוסח לעיל. משפט ואלירון - אם f {\displaystyle f} פונקציה שלמה לא קבועה, אז קיים עיגול D {\displaystyle D} ופונקציה אנליטית ϕ : D → C {\displaystyle \phi :D\to \mathbb {C} } כך ש- ∀ z ∈ D : f ( ϕ ( z ) ) = z {\displaystyle \forall z\in D:f(\phi (z))=z} . למעשה, משפט ואלירון מתאים למשפט בלוך, לפי עקרון בלוך. במשפט פיקארד הקטן יש שימוש במסקנה ממשפט בלוך-לנדאו: משפט: אם f {\displaystyle f} פונקציה שלמה לא קבועה, אז תמונתה מכילה עיגול ברדיוס 1. הוכחה: f {\displaystyle f} לא קבועה, תהי z 0 ∈ C {\displaystyle z_{0}\in \mathbb {C} } עבורה f ′ ( z 0 ) ≠ 0 {\displaystyle f'(z_{0})\neq 0} . נגדיר ψ ( z ) = 1 16 f ( 16 f ′ ( z 0 ) z + z 0 ) {\displaystyle \psi (z)={\frac {1}{16}}f({\frac {16}{f'(z_{0})}}z+z_{0})} . אז ψ {\displaystyle \psi } מקיימת את תנאי משפט לנדאו, ולכן מכילה כדור ברדיוס 1 16 {\displaystyle {\frac {1}{16}}} , ולכן מתקיים הדרוש. משפטי פיקארד משפט בלוך-לנדאו, באתר MathWorld (באנגלית)
שאול אדאדי

רבי שאול אדאדי (תר"י, 1850 - י"ב בתשרי תרע"ט, 18 בספטמבר 1918, טריפולי) היה רב ומשורר, מחכמי טריפולי שבלוב; הוא בנו ותלמידו של רבי אברהם חיים אדאדי. רבי שאול אדאדי עשה לילות כימים בהפצת התורה בטריפולי. והיה בין מייסדי התלמוד תורה בעיר. הוא שכלל והגדיל את הישיבה שנוסדה על ידי אבי סבו ר' נתן אדאדי ואביו ר' אברהם חיים אדאדי, ומכספו הפרטי תרם והוסיף ספרים לספרית הישיבה. כיון שבנין הישיבה נעשה צר לתלמידים הרבים שהתדפקו על שעריו, הרחיב את הבניין למען יוכל כל מי שנפשו חשקה בתורה למצוא מקום בישיבה. לתלמידי החכמים הרבים שישבו ולמדו בה סייע בכספו כדי שיוכלו ללמוד תורה באין מפריע. בשנת תרל"א נתקבל למלא מקום אביו לאב"ד. בעת שהותו של אביו ר' אברהם חיים אדאדי בצפת היה עמו בקשרי מכתבים, מלאים ברובם בדברי תורה שנתחדשו לר' אברהם בארץ ישראל, ותשובות בהלכה לשאלות ששאל בנו ר' שאול. חברת "יגדיל תורה" החלה את פעילותה בשנת 1893 כשבין מקימיה היו ארבעה: ר' שאול אדאדי, ר' ציון צרור, ר' מסעוד ג'נאח ור' ניסים נחום כבר בשנה הראשונה של החברה למדו בבית הספר 330 תלמידים, עד לשנת 1905 למדו הילדים במבנים שונים ולא מוסדרים. בשנת 1905 הסתיימה הכשרתו של בניין ובו כיתות לימוד רבות. זהו בית הספר דאר סרוסי שבו למדו רבים מילדי טריפולי. בבית הספר של "יגדיל תורה" מספר התלמידים המקסימלי בכל כיתה היה 45 בשיעורים רגילים ו-30 בשיעורי גמרא ורש"י. ר' שאול אדאדי התנדב לבחון פעם בשבוע את התלמידים בבית הספר על מנת לדעת את קצב התקדמותם. בבית הכנסת דאר סרוסי המתנוסס בשוק הרחוב הגדול הקימו מתפלליו מצבת שיש לזכרו ועליה חרות ספור השתדלותו הרבה למען בנין בית הכנסת ויסוד התלמוד תורה.
סטפאנו בוארי

סטפאנו בוארי (באיטלקית: Stefano Boeri;‏ נולד ב-25 בנובמבר 1956) הוא אדריכל ומתכנן ערים איטלקי. בוארי נולד במילאנו, בנם של האדריכלית ומעצבת הרהיטים צ'יני בוארי (אנ') והנוירולוג רנאטו בוארי. אחרי לימודים ב"תיכון הקלאסי" של מילאנו, למד שפות ותכנון הערים. בשנת 1980 סיים לימודי אדריכלות באוניברסיטה הפוליטכנית במילאנו ובהמשך סיים תואר שלישי בתכנון ערים באוניברסיטת IUAV (אנ') לאדריכלות בוונציה. עבודת הדוקטורט שלו דנה ב"שפות ודימויים של אורבניסטיקה מנוהלת. גרסאות של תוכנית המתאר של מילאנו" - I linguaggi e le immagini dell’urbanistica amministrata. Variante al piano regolatore di Milano. התמנה לפרופסור לתכנון ערים במכון הפוליטכני במילאנו וכפרופסור אורח באוניברסיטאות שונות, כולל בבית הספר לעיצוב (אנ') באוניברסיטת הרווארד, במכון ברלאחה (אנ') ברוטרדם, במכון הפוליטכני בלוזאן, במכון סטרלקה במוסקבה ובאקדמיה לאדריכלות במנדריזיו (אנ'), בשווייץ. הציג בתערוכות ופסטיבלים בינלאומיים רבים. בוארי היה עורך ראשי של המגזין הבינלאומי "דומוס (אנ')" בשנים 2004–2007, ושל המגזין "אביטארה (אנ')" בשנים 2007–2011. בשנת 2000 הקים בוארי את רשת המחקר Multiplicity. בוארי מפרסם באופן קבוע מאמרים בעמודי התרבות של העיתון Il Sole 24 Ore (אנ') - עיתון כלכלי חשוב בארצו. משרד האדריכלות שלו מעורב בכמה מיזמים של שינויים באזורי הנמל בים התיכון - בג'נובה, נאפולי, מיטילנה, סלרנו, טריאסט. אחיו טיטו (אנ') הוא כלכלן ואחיו השני סנדרו הוא עיתונאי. 2007 - המושב החדש של קבוצת המדיה RCS (אנ') (ריצולי-קוריירה דלה סרה) במילאנו. 2009 - שיקום האזור לה מדלנה בסרדיניה, מושב של G8 (ארגון המדינות המתועשות). מיזמים נוספים: המרכז האירופי למחקר ביומד (ביו-רפואי) מתקדם במילאנו - בתוך הפרק החקלאי דרום-מילאנו. המושב החדש של חברת סימנס במילאנו. מגדלי מגורים בשכונת איזולה. המרכז האזורי של ים התיכון במרסיי - כשמרסיי הייתה לבירת התרבות של אירופה. 2000 - Mutations (עם סנפורד קווינטר, רם קולהאס, דניאלה פבריציוס, הנס אולריך אובריסט, נדיה טאזי) - על הנופים העירוניים של ימינו כולל Uncertain States of Europe USE - על סוף הדגמים המסורתיים של ערים, על הקונפיגורציה החדשה של המדינות ושל הערים - מיזם מחקרי קיבוצי Italy. Cross Sections of a Country 1998 - אטלס של הנוף העירוני האיטלקי בן זמננו 2007 - Milano.Cronache del Abitare.. - אטלס של הדגמים החדשים של המגורים במילאנו מדיה וקבצים בנושא סטפאנו בוארי בוויקישיתוף אתר האינטרנט הרשמי של סטפאנו בוארי על המדינות הבלתי ודאיות של אירופה ב"אנציקלופדיה טרקאני של המאה ה-21, 2012
נבחרת אנגליה בכדורגל נשים

נבחרת כדורגל הנשים של אנגליה היא נבחרת כדורגל הנשים הלאומית של אנגליה. הנבחרת מנוהלת על ידי התאחדות הכדורגל האנגלית. הישג השיא של הנבחרת הוא זכייה באליפות אירופה ב-2022. בנוסף, זכתה הנבחרת במדליית ארד בגביע העולם בכדורגל נשים בשנת 2015, לאחר ניצחון על גרמניה 0-1. כמו כן, העפילה הנבחרת פעמיים לגמר אליפות אירופה (1984, ו-2009), וזכתה פעמיים בגביע קפריסין. הדירוג הנוכחי של נבחרת אנגליה ברשימת הדירוג של פיפ"א, הוא המקום ה-2 בעולם, נכון ל-16 באוגוסט 2024, עלייה של נקודה אחת לעומת ניקוד קודם. דירוג השיא 2 נמדד לראשונה במרץ 2018, והדירוג הכי נמוך 14 נמדד לראשונה ביוני 2004. 1991 - לא העפילה 1995 - רבע גמר 1999 - לא העפילה 2003 - לא העפילה 2007 - רבע גמר 2011 - רבע גמר 2015 - מקום שלישי 2019 - מקום רביעי 2023 - מקום שני 1984 - מקום שני 1987 - מקום רביעי 1989 - לא העפילה 1991 - לא העפילה 1993 - לא העפילה 1995 - חצי גמר 1997 - לא העפילה 2001 - שלב הבתים 2005 - שלב הבתים 2009 - מקום שני 2013 - שלב הבתים 2017 - חצי הגמר 2022 - מקום ראשון קארן קארני הופ פאוול קלי סמית' רייצ'ל יאנקי רייצ'ל יוניט מדיה וקבצים בנושא נבחרת אנגליה בכדורגל נשים בוויקישיתוף אתר האינטרנט הרשמי של נבחרת אנגליה בכדורגל נשים נבחרת אנגליה בכדורגל נשים, ברשת החברתית אקס (טוויטר) נבחרת אנגליה בכדורגל נשים, ברשת החברתית אינסטגרם לראשונה בהיסטוריה: נבחרת אנגליה אלופת אירופה לנשים, באתר וואלה, 31 ביולי 2022 דירוג לנבחרות לאומיות נשים באתר פיפ"א החל מיולי 2003 - אז החל דירוג פיפ"א לנבחרות נשים בכלל
רנדי צוקרברג

רנדי ג'יין צוקרברג (באנגלית: Randi Zuckerberg; נולדה ב-28 בפברואר 1982) היא אשת עסקים יהודייה-אמריקאית. בעבר החזיקה צוקרברג בתפקיד מנהלת השיווק ודוברת חברת מטא והיא אחותו של מייסד ומנכ"ל מטא, מארק צוקרברג. בטרם עבדה במטא, צוקרברג הייתה פאנליסטית בתוכנית חדשות כלכליות בערוץ פוקס ניוז. החל ממאי 2014, צוקרברג היא המייסדת והמנכ"לית של Zuckerberg Media והעורכת הראשית של Dot Complicated, אתר אינטרנט העוסק בפנאי וסגנון חיים. צוקרברג נשואה לברנט טוורצקי, ואם לשלושה ומתגוררת בניו יורק. Spark Your Career in Advertising, 2007 Dot Complicated: Untangling Our Wired Lives, 2013 Dot., 2013 (ספר ילדים) מדיה וקבצים בנושא רנדי צוקרברג בוויקישיתוף רנדי צוקרברג, ברשת החברתית פייסבוק רנדי צוקרברג, ברשת החברתית אקס (טוויטר) רנדי צוקרברג, ברשת החברתית אינסטגרם עדי רובינשטיין, רנדי צוקרברג: "צריך להגדיר יום בשבוע בלי מסכים", באתר ישראל היום, 1 ביולי 2021 ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
התקפה

האם התכוונתם ל... התקפה (צורת קרב) – היא צורת קרב צבאית מבין יתר צורות הקרב. ספורט: התקפה (כדורסל) – התקפה מתפרצת - ההתקפה המתפרצת היא התקפה שמקורה לרוב במעבר מהיר מהגנה להתקפה לאחר חטיפת כדור, ריבאונד או חסימה. התקפה (כדורגל) – עמדות התקפה בכדורגל, כגון: חלוץ מרכזי, חלוץ שני, חלוץ מזויף וקיצוני. התקפה (פוטבול) – קו ההתקפה והעמדות בהתקפה בפוטבול. אחר: התקפה (מחשבים) – מתקפה המתרחשת במרחב הקיברנטי בין מערכות מחשוב. התקפה (מפלגה) – מפלגה בולגרית לאומית, שנוסדה בשנת 2005.
לבנת

האם התכוונתם ל... אברהם לבנת – איש עסקים ישראלי לימור לבנת – פוליטיקאית ישראלית עוזי לבנת – איש צבא ישראלי, מפקד שייטת 13 שולמית לבנת – זמרת ואשת ציבור ישראלית, אמה של לימור לבנת שי לבנת – שחיין ישראלי ישראל לבנת – מנכ"ל אלתא ומנהל מפעל מלמ של התעשייה האווירית לישראל לבנה
ניסמן

ניסמן הוא שם משפחה. האם התכוונתם ל... אלברטו ניסמן – משפטן יהודי-ארגנטינאי שכיהן כתובע פדרלי בארגנטינה אלי ניסמן – מלחין ישראלי דב ניסמן – שחיין עבר, אלוף ישראל ושיאן ישראל בשחייה
צ'ולאמה

צ'ולאמה (ברומנית: Ciulama, בטורקית: çullama) הוא תבשיל רומני מיובא מהמטבח הטורקי. הצ'ולאמה מבוססת על רוטב לבן עשוי מטיגון קמח ובצל בחמאה או שומן והוספת מי בישול של מיני בשר או חלב. את הצ'ולאמה מכינים עם פטריות מבושלות או בשר עופות או מיני בשר אחרים, כולל חלקי פנים, כמו כליות. מקובל להגיש את הצ'ולאמה עם ממליגה. Romanian Cuisine. Bucharestian.com (באנגלית) צ'ולאמה עם פטריות ובשר עוף (באנגלית)
קרטין (פירושונים)

האם התכוונתם ל... קרטין (Keratin) - קבוצה של חלבונים סיביים בלתי מסיסים ובלתי ניתנים לעיכול שיוצרים את הרקמות הקרניות של הגוף אישים ג'ון קרטין (Curtin) - מדינאי אוסטרלי שכיהן כראש ממשלת אוסטרליה הארבעה עשר ג'יין קרטין (Curtin) - שחקנית אמריקאית פנחס קארטין (Kartin) - מייסד ומפקד של ההתארגנות הצבאית היהודית בגטו ורשה רבקה קרטין דינור - שחיינית ישראלית, אלופת ישראל בשחייה וילארד קרטין (Curtin) - פוליטיקאי ועורך דין אמריקאי קראטין (Creatine)- תרכובת חומצה חנקנית אורגנית
גרן

האם התכוונתם ל... גונאר גרן (gren) - כדורגלן שוודי מפורסם, אחד משלישיית גרה-נו-לי ויקטור גרן (Guerin) - נוסע ומשכיל צרפתי ז'ול גרן (Guerin) - עיתונאי צרפתי טיימוקו גרן-קויאטה (Garan) - מנהיג עובדים יליד סודאן הצרפתית, תועמלן לרעיון הפאן אפריקאיות במרחב הדובר-צרפתית מוריס גארן (Garin) - רוכב אופניים צרפתי טוני גארן (Garrn) - דוגמנית גרמנית גורן (פירושונים) גרין
Impressions Games

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] Impressions Games (אימפרשנס גיימס) הייתה חברת משחקי וידאו שהוקמה על ידי דייוויד לסטר בקיימברידג' שבמסצ'וסטס בארצות הברית. הוא מכר את החברה לחברת Sierra, שגם היא נקנתה על ידי "צנדנט" ולבסוף על ידי "ויונדי יוניברסל". החברה הוציאה מספר משחקי אסטרטגיה מצליחים, והיא ידועה בעיקר בזכות סדרת משחקי "בניית עיר", הכוללת את המשחקים: קיסר, פרעה ואדון האולימפוס זאוס. ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
ג'ון קלווין מקוי

ג'ון קלווין מקוי (באנגלית: John Calvin McCoy; ‏ 28 בספטמבר 1811 - 2 בספטמבר 1889) היה חלוץ ומיסיונר בפטיסטי הידוע כ"אבי קנזס סיטי" שבמיזורי, ארצות הברית. מקוי נולד בעיר וינסנס שבאינדיאנה, למד בין השנים 1826–1827 בקולג' טרנסילבניה שבלקסינגטון, קנטקי, והוסמך למודד. הוא הצטרף ב-1830 להוריו, אייזק וכריסטיאנה מקוי, להתיישבות במקום בו יושבת כיום קנזס סיטי במטרה ליזום פעילות מיסיונרית בקרב האוכלוסייה המקומית. ב-1833 בנה מקוי בית מסחר בן 2 קומות שהפך תוך זמן קצר לבית מסחר כללי ששירת סוחרי פרווה, הרפתקנים, אינדיאנים, חוואים מקומיים וחלוצים שנעו מערבה דרך שבילי אורגון, קליפורניה וסנטה פה. בשנת 1834 רכש מקוי קרקעות מד"ר ג'ונסטון לייקינס (Johnston Lykins), עליהם תכנן את העיירה לה קרא בשם וסטפורט (Westport=נמל מערבי), משום שזאת הייתה התחנה המערבית האחרונה עבור אלו שהמשיכו מערבה. במאי של אותה שנה נפתח משרד דואר בווסטפורט ומקוי היה למנהל הדואר הראשון. הוא הצליח להקים מעגן סירות בסמוך לווסטפורט שאיפשר לסירות המגיעות דרך נהר המיזורי להעביר סחורות ונוסעים עד לנקודה זו ובכך הוא הפך את וסטפורט לנקודת הנמל המערבית ביותר על נהר המיזורי באותם הימים. עובדה זאת גרמה לעיר אינדפנדנס השוכנת מזרחית למקום, לאבד את בכורתה כתחנת מסחר העגלות הראשית באזור עבור הממשיכים מערבה. בפברואר 1857 התאגדה וסטפורט כעיירה. המעגן החדש הפך לפופולרי, אך ההתרחבות סביבו הייתה בלתי אפשרית מפני שהשטח שמסביב לו היה שייך לחוואי בשם גבריאל פרודהום (Gabriel Prudhomme). פרודהום נרצח ב-1831 ורכושו נמכר במכירה פומבית ב-1838. מקוי ו-13 שותפים נוספים החליטו להקים חברה שתקנה את השטח בן 271 האקרים (1.1 קמ"ר); החברה נקראה בשם "העיירה של קנזס" (Town of Kansas) ורכשה את השטח תמורת 4,220 דולרים. ביוני 1850, כשאוכלוסייתה מונה כ-1,500 נפש, התאגדה העיירה רשמית. בשנת 1853, כשאוכלוסייתה של קנזס הוערכה ב-2,500 נפש, החליטה מדינת מיזורי לאגד אותה רשמית כעיר. ב-1838 נשא מקוי לאישה את וירג'יניה כריסטיאנה צ'יק (1820–1849) ולזוג נולדו 6 ילדים. אשתו מתה במגפת הכולרה שפרצה ב-1849 והוא נשא לאישה שנייה ב-1850 את אליזבת וודסון. הוא המשיך לנהל את עסקיו ואת השקעותיו בקרקעות באזור גם כשקיבל פקודה לעזוב את קנזס סיטי במהלך מלחמת האזרחים האמריקנית בגלל חיבתו למדינות הדרום ותמיכתו בעבדות (למקוי עצמו היה עבד בשם טום). מקוי מת ב-2 בספטמבר 1889 ונקבר בבית הקברות המאוחד שבקנזס סיטי. מדיה וקבצים בנושא ג'ון קלווין מקוי בוויקישיתוף ג'ון קלווין מקוי, באתר "Find a Grave" (באנגלית) Ford, Susan Jezak. "John Calvin McCoy", kchistory.org "Westport History: Where the West Began", The Westport Historical Society site. "THE HISTORY OF WESTPORT", experience Kansas City site.
הבחירות הפרלמנטריות בתוניסיה 2014

הבחירות הכלליות בתוניסיה 2014 נערכו ב-26 באוקטובר 2014. זאת הייתה מערכת הבחירות הראשונה מאז אומצה חוקה חדשה למדינה בינואר 2014, שבמסגרתה הוקמה אספה לאומית שבה 217 מושבים. מפלגת נידא תוניס, מפלגה פוליטית חילונית, זכתה ברוב הקולות וקיבלה 86 מושבים. אל המקום השני הגיעה מפלגת א-נהדה האסלאמיסטית, שזכתה בבחירות הראשונות במדינה אחרי מהפיכת 2011, וקיבלה 69 מנדטים. מנהיג מפלגת נידא תוניס, מחמד אל-באג'י א-סבסי, זכה בבחירות לנשיאות המדינה שנערכו כחודשיים לאחר מכן. חודש אחר כך, ב-23 בנובמבר, נערכו גם בחירות דמוקרטיות לנשיאות המדינה, לראשונה בתולדות תוניסיה. על פי התוצאות הרשמיות שפורסמו על ידי ועדת הבחירות העליונה, מפלגת נידא תוניס זכתה ב-86 מושבים מתוך 217 מנדטים אפשריים. מפלגת א-נהדה סיימה במקום עם השני וקיבלה 69 מושבים - ירידה של 16 מנדטים לעומת הבחירות הקודמות שנערכו בשנת 2011. המפסידות הגדולות היו מפלגות הקונגרס למען הרפובליקה של הנשיא מונסף מרזוקי והפורום הדמוקרטי למען עבודה וזכויות, שהיו חברות בקואליציה הקודמות, כמו גם מפלגת האופוזיציה זרם של אהבה. מצד שני, הגיחו כמה מפלגות קטנות יותר, כמו מפלגת UPL של איש העסקים סלים ריאחי, שזכתה ב-16 מנדטים, החזית העממית עם 15 מושבים ומפלגת אפאק תוניס עם 8 מושבים. ב-5 בינואר 2015 הציגה מפלגת נידא תוניס את חביב א-סיד העצמאי כראש הממשלה וביקשה ממנו להרכיב ממשלה חדשה. עם זאת, העובדה שא-סיד כיהן במשטרו של הרודן זין אל-עאבדין בן עלי גרמה לביקורת רבה במדינה. מנהיג מפלגת החזית העממית חמה חממי אמר שבזמן שא-סיד מכהן כראש הממשלה, "הכוח האמיתי" יהיה בארמון הנשיאות. ב-23 בינואר הציג א-סיד במפתיע ממשלת מיעוט, שכוללת 10 שרים ממפלגת נידא תוניס ושלושה ממפלגת האיחוד הפטריוטי החופשי הליברלית, אחרי שמפלגת אפאק תוניס פרשה מהקואליציה. ללא המפלגה הליברלית הקטנה, בממשלה יש רק 102 חברים מתוך 217 מושבים. הן מפלגת א-נהדה והן מפלגת החזית העממית הודיע כי הן תצבענה נגד הרכב הממשלה. בפברואר סוכם שתוקם ממשלת אחדות לאומית שנשענה על קואליציה המורכבת ברובה ממפלגת נידא תוניס, מפלגת האיחוד הפטריוטי החופשי, מפלגת אפאק תוניס ומפלגת א-נהדה. מדיה וקבצים בנושא הבחירות הפרלמנטריות בתוניסיה 2014 בוויקישיתוף נדב פרנקוביץ', ענבל בן-יהודה ויעל מרום, בחירות דמוקרטיות בתוניסיה: סמל התקווה של האביב הערבי, באתר "שיחה מקומית", 19 באוקטובר 2014 נדב פרנקוביץ' ויעל מרום, המרכז החילוני ניצח בבחירות הדמוקרטיות בתוניסיה, באתר "שיחה מקומית", 28 באוקטובר 2014 קרלוטה גול, ניו יורק טיימס, המבחן של תוניסיה: היום ייערכו בחירות דמוקרטיות לנשיאות, לראשונה בתולדותיה, באתר הארץ, 23 בנובמבר 2014 "הארץ", ניצחון לחילונים בבחירות לפרלמנט בתוניסיה, באתר הארץ, 27 באוקטובר 2014 Tunisia new government faces resistance before ratification vote, ‏באתר רויטרס, 25 בינואר 2015
יעקב היילברון

הרב יעקב היילברון (תק"ע, 1810 - י' בשבט תר"ט, 2 בפברואר 1849) היה רב הונגרי, מחבר הספר "מגילת סדרים". נולד בזנטא לרבי יצחק אייזיק היילפרין, רב העיר ולפני כן אב"ד אורמין. סבו הרב יהודה אריה לייב היילפרין הוציא את ספר סדר הדורות של סבו הרב יחיאל היילפרין. בצעירותו למד אצל אביו. בבחרותו נסע ללמוד בישיבת פרשבורג אצל החתם סופר. רבו מזכיר אותו בתשובה שכתב לאביו. אמו היא הרבנית היצל שהייתה זיווג שני לבעלה. נישא לזלאטה. לאחר נישואיו התגורר בזנטה ועמד לצד אביו בהוראה ובהנהלת הקהילה, בפרט בימי זקנותו. בשנת תר"ג התקבל לכהן ברבנות אדה. הוא הנהיג את העיר בתקיפות, תיקן תקנות בנושא צניעות, ונתן דרשות מוסר חריפות. בשנת תר"ט, בזמן המהפכה ההונגרית, התפרעו הסרבים המקומיים, והוא נרצח יחד עם שלושים איש מקהילתו. הובא לזנטה לקבורה בסמוך לאביו. יחד עמו נקברו הרב איסר אולמן רבה של זנטה והרב יעקב מינץ בנו של הרב משה מינץ. הותיר ארבעה ילדים, שני בנים ושתי בנות. בנו הרב יצחק אייזיק גדל אצל ידידו הרב שמעלקא מסעליש ובנו הרב צדוק גדל אצל ידידו הרב יקותיאל יהודה טייטלבוים קונטרס כוכב מיעקב - על שולחן ערוך הלכות פסח. ירושלים תשכ"ד. לשון צדק – דרשות על התורה והמועדים. בני ברק תשל"ה מגלת סדרים - שני חלקים, על התורה וחידושי הלכה. ירושלים תשל"ג, מונטריאול תשמ"א שו"ת מגילת סדרים, בני ברק תשס"א. יצא לאור על ידי צאצאו, הרב אלתר דוד טעביל הלפרין. מגילת סדרים - דרשות. בני ברק תשס"ד אשכול על אביו ובו מידע עליו. באתר "אידישע וועלט פארומס". יעקב בן יצחק היילברון (1810-1849), דף שער בספרייה הלאומית שו"ת אורח חיים סימן ל"א. שו"ת מגילת סדרים תשס"א עמוד כד הרב טייטלבוים היה מכנהו בחיבה, רב אדא בר אהבה, פרפרזה לאמורא בשם זה.
אריה ים שטלר

אריה ים שטלר (שם מדעי: Eumetopias jubatus) הוא מין של אריה ים גדול והיחיד בסוג Eumetopias. זהו המין הגדול ביותר במשפחת האוטריים, כשמקור שמו בחוקר גאורג שטלר. המין חי בטבע בצפון האוקיינוס השקט ובחופיו. פרוות אריה הים בצבע צהוב-חיוור עד צהוב-חום, אפם אדמדם והגורים שחורים. אורכם של הזכרים של אריות הים 2.82–3.25 מ' ומשקלם 450–1,120 ק"ג בממוצע. הנקבות קטנות מהם בהרבה ואורכן 2.3–2.9 מ' ומשקלן 240–350 ק"ג. לזכרים יש גם חזה ומצח רחבים יותר מהנקבות ורעמה גדולה ובולטת. תפוצתם משתרעת מהאיים הקוריליים וים אוחוצק למפרץ אלסקה ועד לאי אנו נואבו שבקליפורניה בדרום, ובעבר היו גם באיי התעלה של קליפורניה. בקיץ הם נודדים יותר דרומה עד ליפן, וחלקם נצפו גם דרומית לשם בים הצהוב ולאורך חופי קוריאה וסין. אריות הים הם טורפים מיומנים ואופורטוניסטים שאוכלים בעיקר דגים, כמו ההרינג, שיבוט אלסקה (Theragra chalcogramma)‏, Gadus macrocephalus ‏, Pleurogrammus monopterygius, דגים מהסוג לשונון, טרוטנית, וורדונים וכן רכיכות ודיונונים, והם יכולים לצלול למים עמוקים לשם כך. הם יכולים גם לעלות בשפכי נהרות כדי לאכול מינים מקומיים כמו החידקן. לעיתים רחוקות יותר יאכלו חיות גדולות יותר כמו גורי כלבי ים או לוטרות. הטורפים היחידים שלהם הם אורקה, כריש הסלמון ועמלץ לבן. הגורים עלולים להיטרף גם בידי ישנונן פסיפי ולעיתים נדירות גם בידי זכרים קניבלים. אריות ים אריה ים קליפורני דובי ים מדיה וקבצים בנושא אריה ים שטלר בוויקישיתוף אריה ים שטלר, באתר ITIS (באנגלית) אריה ים שטלר, באתר NCBI (באנגלית) אריה ים שטלר, באתר Animal Diversity Web (באנגלית) אריה ים שטלר, בבסיס הנתונים ARKive (באנגלית) אריה ים שטלר, באתר GBIF (באנגלית) אריה ים שטלר באתר הרשימה האדומה של IUCN
מקוי

מקוי (באנגלית: McCoy) הוא שם משפחה. האם התכוונתם ל... בראיין מק'קוי – הוא סופר אמריקאי ג'ורג' וולטר מק'קוי – רופא ומיקרוביולוג אמריקאי ג'ק מקוי – דמות ראשית בסדרת הטלוויזיה חוק וסדר הוראס מקוי – סופר ותסריטאי אמריקאי טרווי מקוי – זמר וראפר אמריקאי ליאונרד מק'קוי – דמות בדיונית ביקום הבדיוני של זיכיון "מסע בין כוכבים" מיימי מק'קוי – שחקנית בריטית מק'קוי טיינר – פסנתרן ג'אז אפרו-אמריקאי סילבסטר מקוי – שחקן סקוטי שונות רדיקל בראון-מקוי – מושג באלגברה, רדיקל המוגדר כחיתוך כל האידיאלים המקסימליים של החוג
אמה-גי

אָמַה-גִי היא מילה מהשפה השומרית, הנכתבת כ𒂼𒄄 או 𒂼𒅈𒄄. משמעותה, בתרגום חופשי, היא "לחזור אל האם", והיא משמשת בהתייחסות אל "שיקום של אדם או רכוש אל המצב המקורי שלהם" (כולל מחיקת חובות). סמואל נח קרמר, אשורולוג מהמאה ה-19, הגדיר את מילה זו כביטוי הכתוב הראשון למושג "חירות". בהקשר למשמעות המילולית "לחזור אל האם", כתב בשנת 1963 כי "אנחנו עדיין לא יודעים מדוע ניב ציורי זה שימש כדי לבטא "חירות"". מספר ארגוני זכויות אדם אימצו את כתב היתדות כסמל החברה. ליברליזם כתב יתדות